31999R1526
L 178/6
JURNALUL OFÍCIAL AL UNIUNII EUROPENE
REGULAMENTUL (CE) NR. 1526/1999 AL COMISIEI
din 13 iulie 1999
de stabilire a procentajului cantităților reglementate de cererile de licențe de export acceptabile pentru carnea de porc
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1370/95 al Comisiei din 16 iunie 1995 de stabilire a normelor detaliate pentru aplicarea sistemului de licențe de export din sectorul cărnii de porc (1), astfel cum a fost modificat ultima dată prin Regulamentul (CE) nr. 1719/98 (2), în special articolul 3 alineatul (4),
(1)
întrucât Regulamentul (CE) nr. 1370/95 stabilește măsuri specifice în cazul în care cererile de licențe de export vizează cantități și/sau cheltuieli care depășesc standardele comerciale normale sau dacă există riscul ca acestea să fie depășite, luându-se în considerare plafonul prevăzut la articolul 8 alineatul (11) din Regulamentul (CEE) nr. 2777/75 (3) al Consiliului, astfel cum a fost modificat ultima dată prin Regulamentul (CE) nr. 2916/95 (4) al Comisiei și/sau cheltuielile corespunzătoare din perioada respectivă;
(2)
întrucât incertitudinea este o caracteristică a pieței anumitor produse din carne de porc; întrucât adaptarea iminentă a restituirilor aplicabile acestor produse a condus la depunerea de cereri de licențe de export în scopuri speculative; întrucât există riscul ca emiterea licențelor pentru cantitățile solicitate în perioadele 5-9 iulie și 12-13 iulie 1999 să aibă drept urmare o depășire a cantităților acestor produse, de regulă comercializate; întrucât cererile acoperă produsele respective,
ADOPTĂ PREZENTUL REGULAMENT:
Articolul 1
Nu se adoptă măsuri suplimentare cu privire la cererile prezentate până la 13 iulie 1999 pentru licențele de export al cărnii de porc, în temeiul Regulamentului (CE) nr. 1370/95 privind categoriile 1, 2 și 3 din anexa I la respectivul regulament, care trebuie să fie emise cu începere de la 14 iulie și de la 21 iulie 1999.
Articolul 2
Prezentul regulament intră în vigoare la 14 iulie 1999.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 iulie 1999.